OpenLLM-France/wikimedia huggingface dataset:
# Ivan Corretja Verdegay

$^{Superscripttext}$
Ivan Corretja Verdegay (Barcelona, 1972) és un advocat especialitzat en Comunicació Empresarial representant d'esportistes, ha estat el president de la Unió Esportiva de Clubs de Pàdel de Catalunya, i primer president de la Federació Catalana de Pàdel.
Inicialment es va vincular al món del tennis, esport on va destacar com a jugador en les categories inferiors en el Club de Tennis La Salut però un accident de moto quan tenia 14 li va provocar l'amputació parcial de la cama esquerra. Posteriorment va ser director esportiu del Club de Tennis La Salut i després director del Club Esportiu Bonasport, un dels que més van impulsar el pàdel. Integrant de la primera promoció de monitors i entrenadors de Pàdel de Catalunya, en aquesta època es va vincular amb el grup de membres de l'Associació Catalana de Pàdel, entitat que va presidir i des d'on van iniciar el procés per convertir-la primer en Unió i posteriorment en Federació Catalana. Des del 1998 fins al 2006 va ser vicepresident de la Federació Espanyola de Pàdel defensant els interessos del pàdel català i va convertir la Federació Catalana de Pàdel en la primera de l'estat espanyol a gestionar directament les seves llicències i els cànons federatius dels clubs. Paral·lelament el 1999, va fundar Double Match, empresa d'administració esportiva, que es dedica a gestionar la carrera del seu germà Àlex Corretja així com la del jugador del FC Barcelona, Xavi Hernández. Actualment també compta com a clients amb Andreu Fontás, Gemma Mengual, Feliciano López, Ona Carbonell, Laia Sanz i Paula Martí entre d'altres.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives Catalanes i els seus presidents. Barcelona: UFEC, 2013. ISBN Gi.1233-2013.
# San Roberto (Itàlia)

San Roberto és un comune (municipi) de la Ciutat metropolitana de Reggio de Calàbria, a la regió italiana de Calàbria, situat a uns 90 km al sud-oest de Catanzaro i a uns 30 km al nord-est de Reggio de Calàbria. A 1 de gener de 2019 la seva població era de 1.653 habitants.
San Roberto limita amb els municipis següents: Calanna, Fiumara, Laganadi, Santo Stefano in Aspromonte, Scilla.

## Referències

* ↑ «Resident population on 1st january» (en anglès). ISTAT. [Consulta: 31 gener 2020].
# Geneseo (Kansas)

Geneseo és una població dels Estats Units a l'estat de Kansas. Segons el cens del 2000 tenia 272 habitants.

## Demografia

Segons el cens del 2000, Geneseo tenia 272 habitants, 136 habitatges, i 81 famílies. La densitat de població era de 181,1 habitants/km².
Dels 136 habitatges en un 21,3% hi vivien nens de menys de 18 anys, en un 46,3% hi vivien parelles casades, en un 8,8% dones solteres, i en un 40,4% no eren unitats familiars. En el 37,5% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,6.
Per edats la població es repartia de la següent manera: un 18,4% tenia menys de 18 anys, un 5,9% entre 18 i 24, un 20,6% entre 25 i 44, un 29,8% de 45 a 60 i un 25,4% 65 anys o més.
L'edat mediana era de 48 anys. Per cada 100 dones de 18 o més anys hi havia 101,8 homes.
La renda mediana per habitatge era de 20.795 $ i la renda mediana per família de 29.250 $. Els homes tenien una renda mediana de 27.083 $ mentre que les dones 20.000 $. La renda per capita de la població era de 21.998 $. Entorn del 8,2% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Geneseo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Geneseo». American Fact Finder. Oficina del Cens dels Estats Units, 12-01-2010.
# Torre CN

La Torre CN (anglès: CN Tower, francès: Tour CN) és una torre situada a Toronto, Ontario (Canadà) que serveix de torre de comunicacions i d'observació. Va ser construïda el 1976, i va ser l'estructura més alta del món fins a la construcció del Burj Khalifa a Dubai el 2007. A data de 2014 és l'edifici més alt de l'hemisferi oest, i un símbol de Toronto i del Canadà que atreu més de dos milions de visitants per any.
El nom de CN inicialment es referia a la Canadian National Railway, la companyia nacional de ferrocarrils que va construir la torre. Des de la seva venda el 1995 el significat es pot ampliar a Canadà National Tower encara que rarament s'utilitza.
En ser una torre, no sol incloure's en les llistes d'edificis més alts del món

## Referències

* 1 2 3 4 «CN Tower». skycrapperpage.com. [Consulta: 22 febrer 2014].

## Enllaços externs

* Lloc web oficial Arxivat 2014-03-25 a Wayback Machine.
# Tanga (Tanzània)

Tanga és una ciutat situada a la costa nord de Tanzània, capital de la regió homònima. Amb una població de 243.580 habitants (2002), és un important port comercial i nus ferroviari que connecta bona part de l'interior del nord de Tanzània amb el mar i amb Dar es Salaam.
Tanga es formà el 1889 com a destacament militar de la colònia de l'Àfrica Oriental Alemanya. El novembre de 1914 fou escenari d'una important batalla del front africà de la I Guerra Mundial.
# Red Eléctrica de España

Red Eléctrica de España (BMAD RED) és una empresa espanyola fundada l'any 1985, dedicada al transport d'energia elèctrica (tensió elèctrica superior a 220 quilovolts), encara que no a la distribució (tensió inferior a 220kV). És propietària de gran part de la xarxa de transport d'alta tensió, i aquests darrers anys ha adquirit nous actius de la xarxa de transport a altres empreses. També actua com operador en el sistema elèctric espanyol.

## Creació

Red Eléctrica neix fruit de l'aplicació de la llei elèctrica 49/1984, per la que s'estableix l'explotació unificada del sistema elèctric. Fou la primera empresa del món dedicada exclusivament al transport de l'electricitat i a l'operació en sistemes elèctrics des d'un punt de vista responsable amb el medi ambient.

## Missió

* Ser el transportista d'energia elèctrica de referència en el sistema elèctric espanyol.
* Ser l'operador del sistema elèctric, que significa ser el responsable de la gestió tècnica del sistema que garanteix la continuïtat i seguretat del subministrament elèctric, i la correcta coordinació entre la producció i el transport.
* Ser el gestor de la xarxa de transport, que suposa ser el responsable del desenvolupament i ampliació de la xarxa de transport de tal manera que es garanteixi el manteniment i millora d'una xarxa configurada sota criteris homogenis i coherents.

## Consell d'administració

La composició del Consell d'Administració a data 4 de maig del 2021 és la següent:
* Presidenta:
Beatriz Corredor Sierra
* Conseller delegat:
Roberto García Merino
* Consellers externs dominicals a proposta de la SEPI:
Mercedes Real Rodrigálvarez
María Teresa Costa Campi
Ricardo García Herrera
* Consellers externs independents:
Carmen Gómez de Barreda Tous de Monsalve
María José García Beato
Socorro Fernández Larrea
Antonio Gómez Ciria
Arsenio Fernández de Mesa y Díaz del Río
Alberto Carbajo Josa
José Juan Ruiz Gómez
* Secretari General i del Consell d'Administració, no conseller:
Carlos Méndez-Trelles García
* Vicesecretari General i del Consell d'Administració, no conseller:
Fernando Frías Montejo

## Controvèrsies

Als països catalans hi ha hagut una forta controvèrsia al voltant de la col·laboració de REE per a construir la MAT (Molt Alta Tensió).
Els veïns es queixen que REE imposa la MAT al territori mitjançant fets consumats i d'altres pràctiques no gaire ètiques, i mitjançant els lobbys a estaments governamentals (Generalitat, Estat espanyol i Unió Europea). Es queixen també dels efectes nocius de tals línies per l'efecte electromagnètic que es genera, i les repercussions que té a les persones, plantes i animals al voltant de les línies.
S'han enviat queixes formals sense que REE contestés, i hi ha hagut accions en contra que REE i empreses associades poguessin continuar construint la MAT.

## Referències

* 1 2 3 4 «Annual Report 2008». Red Eléctrica. Arxivat de l'original el 2009-12-14. [Consulta: 16 maig 2009].

## Enllaços externs

* Red Eléctrica de España
# Maino (equip ciclista 1965)

L'equip Maino va ser un equip ciclista italià, de ciclisme en ruta que va competir el 1965. Va estar dirigit per l'exciclista Alfredo Sivocci. No s'ha de confondre amb l'anterior equip Maino.

## Principals resultats
### A les grans voltes

* Giro d'Itàlia
** 1 participacions (1965)
** 4 victòries d'etapa:
*** 4 el 1965: Domenico Meldolesi, Raffaele Marcoli (2), Danilo Grassi
* Tour de França
** 0 participacions
* Volta a Espanya
** 0 participacions

## Enllaços externs

* Plantilles i resultats a firstcycling.com
* Plantilles a memoire-du-cyclisme.eu
* Plantilles i resultats a cyclebase.nl
# Ivan Davidov

Ivan Davidov (Sofia, 5 d'octubre de 1943 - Sofia, 19 de febrer de 2015) fou un futbolista búlgar de la dècada de 1960.
Fou 11 cops internacional amb la selecció búlgara amb la qual participà a la Copa del Món de Futbol de 1966.
Pel que fa a clubs, defensà els colors de PFC Slavia Sofia.

## Referències

* ↑ «1966 FIFA World Cup England». Arxivat de l'original el 2011-10-13. [Consulta: 2 setembre 2020].
* ↑ «Иван Давидов: 10 години пазих Гунди, с Котков пиех коняк» (en bulgarian). blitz.bg, 07-09-2006.
* ↑ «Идеалните Ивановци» (en bulgarian). temasport.com, 07-01-2011.
* ↑ «Почина легендата на Славия Иван Давидов» (en bulgarian). gong.bg, 19-02-2015.
* ↑ Ivan Davidov a National-Football-Teams.com (anglès)
# Sanmiquel

Sanmiquel és una masia d'Olius inclosa a l'Inventari del Patrimoni Arquitectònic de Catalunya.

## Descripció

És una masia de planta rectangular orientada d'oest a est, amb teulada a doble vessant i en vertent vers la façana. La façana principal a l'oest amb porta d'arc de mig punt i adovellada. Al costat de la porta principal hi ha la porta de l'església, construïda dins la casa, i edificada al segle xviii. Hi ha molt poques obertures, petites finestres amb llinda de pedra i a la part superior (cara oest) una galeria oberta. A la paret sud, dues galeries amb arcades amb arc de mig punt. S'ha adossat una nova construcció a la part est, amb teulada amb vessant de pendent molt vertical.
El parament és de pedres irregulars amb morter. A la cara oest estan col·locades en filades.
A l'entrada de la casa de Sanmiquel hi ha un arc per aguantar l'escala que puja al primer pis, situat davant la porta del celler. L'arc arrenca de les dues parets laterals, format per dues parts que s'ajunten al sostre, formant un arc semiapuntat. La part esquerra és més llarga que la dreta. Construït amb gruixudes dovelles de pedra picada i tallades. No té un estil definit, és senzillament un element arquitectònic de construcció.

## Capella de la Mercè

La capella és una església construïda l'any 1757, inclosa dins la masia. La façana és la mateixa de la casa. Hi ha dues portes, una a l'interior i una a l'exterior amb llinda on hi figura la data d'acabament de la casa (1758), està situada al costat de la porta principal de la casa. L'interior és emblanquinat, d'una sola nau. Hi ha un retaule abarrocat, amb una imatge de la Mare de Déu de la Mercè.
L'església de Sanmiquel està construïda damunt de la primitiva. Fou el bisbe Mezquía, mercedari, qui promogué la construcció de la nova, ja que trobava l'antiga massa petita. El retaule de la primitiva església fou cremat durant la guerra civil.

## Història

L'any 1000 trobem el mas d'Olius, en el lloc on hi hauria o s'hi formà el mas de Sanmiquel. El 1305, el mas d'Olius era dels Santjoanistes de Berga.
L'any 1381, Simó de Sanmiquel, està endeutat de 16 sous amb el jueu de Solsona Izach de Belltay, que els hi havia prestat per la compra de blat de llavor. Al segle xv, el mas ja portava nom invariable i els seus estadants en prenien o li donaven el cognom: Mas de Sanmiquel.
El 1577 Joan de Sanmiquel amortitzava els masos d'Estaràs i d'Olius quedant lliures del domini de l'Abat.
Entre els segles XVI-XVIII s'hi feren grans reformes que desfiguraren les característiques gòtiques del mas, és molt possible que l'arc sigui d'aquesta època.

## Referències

* 1 2 3 4 5 6 7 8 9 «Santmiquel». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].

## Enllaços externs

* Santmiquel, fitxa del catàleg de l'Ajuntament
# Fuad (prenom)

Fuad és un nom masculí àrab (àrab: فؤاد, Fuʾād) que literalment significa ‘coratge’, o també ‘cor’, ‘ment’, ‘esperit’. Si bé Fuad és la transcripció normativa en català del nom en àrab clàssic, també se'l pot trobar transcrit Fouad, Fuaad, Foud, Foad, Fuat… Aquest nom també el duen musulmans no arabòfons que l'han adaptat a les característiques fòniques i gràfiques de la seva llengua: àzeri: Fuad; bosnià: Fuad; turc: Fuad.

## Notes

* ↑ Castells Criballés, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "فأد". ISBN 978-84-412-1546-7.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Knob Noster

Knob Noster és una població dels Estats Units a l'estat de Missouri. Segons el cens del 2000 tenia 2.462 habitants.

## Demografia

Segons el cens del 2000, Knob Noster tenia 2.462 habitants, 959 habitatges, i 602 famílies. La densitat de població era de 549,5 habitants per km².
Dels 959 habitatges en un 33,6% hi vivien nens de menys de 18 anys, en un 44,9% hi vivien parelles casades, en un 13,2% dones solteres, i en un 37,2% no eren unitats familiars. En el 28,6% dels habitatges hi vivien persones soles el 6,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,14.
Per edats la població es repartia de la següent manera: un 27,6% tenia menys de 18 anys, un 19,3% entre 18 i 24, un 29,7% entre 25 i 44, un 16,8% de 45 a 60 i un 6,7% 65 anys o més.
L'edat mediana era de 27 anys. Per cada 100 dones de 18 o més anys hi havia 110,5 homes.
La renda mediana per habitatge era de 30.869 $ i la renda mediana per família de 36.842 $. Els homes tenien una renda mediana de 22.176 $ mentre que les dones 19.327 $. La renda per capita de la població era de 15.702 $. Entorn del 13,4% de les famílies i el 17% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Knob Noster». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Knob Noster». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Toll de l'Esqueix

El Toll de l'Esqueix és un gorg d'aigua a la vall del riu Brugent que es troba a l'antic camí del Pinetell a Farena, a la comarca de la Conca de Barberà. El toll és d'aigua cristal·lina i disposa d'una petita platja de pedres que facilita el bany. Dos ponts tibetans de fusta, que conformen el Pont de l'Esqueix, connecten les dues ribes permetent superar el desnivell.

## Referències

* ↑ Riba, Laia. «Refrescar-se a l'estiu amb els més petits al Toll de l'Escletxa», 14-06-2018. [Consulta: 26 juliol 2020].
* ↑ Nebot, Alba. «Ponts tibetans al costat de casa». Diari de Tarragona, 28-09-2018. [Consulta: 26 juliol 2020].
# Regió de la reserva de les Tres Gorges

La regió de la reserva de les Tres Gorges, incloent les 25 divisions de nivell de comptat de la municipalitat de Chongqing i la província de Hubei, és la regió directament o indirectament en la submersió de la retenció d'aigua de l'embassament de la regió de la Presa de les Tres Gorges.

## Referències

* ↑ Kuhn, Anthony. «The Three Gorges Reservoir: A Series Overview» (en anglès). npr.org, Gener 2008. [Consulta: 23 novembre 2014].
# Fuad II

Fuad II —àrab: فؤاد الثاني, Fuʾād aṯ-Ṯānī— (el Caire, 16 de gener de 1952) fou rei d'Egipte i del Sudan. Va néixer com a príncep Àhmad Fuad. Va pujar al tron amb només uns mesos el 26 de juliol de 1952 després de l'abdicació del seu pare Faruk I forçat per la revolució dels Oficials Lliures. Va regnar de nom per menys d'un any fins al 18 de juny de 1953 quan es va proclamar la república. L'infant fou enviat a l'exili a Suïssa on encara viu. En el seu lloc, com a regent per ser menor d'edat, va exercir un consell de regència presidit pel príncep Muhammad Abdul Moneim.

## Família

El 1976 es va casar amb Dominique-France Loeb-Picard (nascuda el 23 de novembre de 1948), que es va convertir a l'islam i fou coneguda com a reina Fadila d'Egipte. Van tenir tres fills i després es van divorciar:
* Muhammad Ali, príncep de Said (nascut el 5 de febrer de 1979).
* Fawzia-Latifa (nascuda el 12 de febrer de 1982).
* Fakhruddin (nascut el 19 de febrer de 1987).

## Governs

* Ali Maher Pasha 23 de juliol de 1952 - 7 de setembre de 1952, del Partit Ittiha (Partit de la Unió, realista)
* Muhammad Naguib, 7 de setembre de 1952 - 25 de febrer de 1954, militar (Partit del Reagrupament de l'Alliberament) va proclamar la república.

## Referències

genealogia per Christopher Buyers

## Bibliografia

* Adel Hammouda, Al-Malik Ahmad Fu'ad al-Thani, al-malik al-akhir wa-'arsh Misr, Caire 1991
# Klenova (cràter)

Klenova és un cràter d'impacte en el planeta Venus de 141 km de diàmetre. Porta el nom de Maria Kliónova (c 1910-1978), geòloga marina russa, i el seu nom va ser aprovat per la Unió Astronòmica Internacional el 1985.

## Referències

* ↑ «Klenova». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Torre Għallis

La Torre Għallis és una petita fortificació costanera construïda per l'Orde de Sant Joan de Jerusalem a Malta. Originàriament era un punt de guaita i més tard fou un punt de defensa amb tres canons.
La construcció va durar de 1658 a 1659 i forma part de les 13 torres anomenades Torres de Redín, ja que foren construïdes durant la regència del Gran Mestre Martín de Redín i que servien per a connectar visualment Gozo amb La Valletta. Està situada a l'est de Ras il-Ghallis (Ghallis Point). Juntament amb la Torre Qawra, una de les Torres Lascaris, vigila Salina Bay.
La torre ha estat restaurada recentment i està sota el control del Din L-Art Helwa.
# Ranura

Una ranura és un solc practicat en una peça de matèria dura.
En el cas de les màquines elèctriques, és una part de l'estator on s'allotjen les bobines, les quals s'han de recobrir amb un aïllant.
N'hi ha que en tenen amb 12, 24, 28 o més, encara que els nombres de ranures més usats són 18, 24 i 36.

## Referències

* ↑ «Aislamiento de la ranura del estator del motor servo del equipo de bobina del motor para diversas ranuras». [Consulta: 18 juliol 2019].
* ↑ «Estator - EcuRed». [Consulta: 18 juliol 2019].
# Instint (pel·lícula)

Instint (títol original: Instinct) és una pel·lícula estatunidenca dirigida per Jon Turteltaub, estrenada el 1999. Ha estat doblada al català.
Aquest film està inspirat en una trilogia de l'autor americà Daniel Quinn, composta d' Ishmael, The Story of B, i Professora busca alumna amb desig de salvar el món. http://www.encyclocine.com/index.shtml?menu=5213&film=30210

## Argument

Un primatòleg: Ethan Powell (Anthony Hopkins), exilat a Rwanda per a un estudi sobre un grup de goril·les, es troba presoner allà per l'homicidi de dos oficials ruandesos. En el seu trasllat a una presó federal dels Estats Units, a la seva arribada a l'aeroport, agredeix dos oficials de policia que el vigilaven.
El primatòleg asocial, violent i tancat en un mutisme profund és llavors ubicat a la zona d'alta seguretat entre els malalts mentals.
Un jove de talent, i ambiciós psiquiatre, el Dr. Theo Caulder (Cuba Gooding Jr.) investiga sobre Ethan Powell i descobreix que ha viscut dos anys entre goril·les. Veient-hi l'ocasió d'impulsar la seva carrera, Caulder obté l'autorització d'encarregar-se del dossier.
Però en el transcurs de les entrevistes, s'enceta una relació entre els dos homes, i comença una iniciació per al jove metge Caulder, que canviarà la seva vida.

## Repartiment

* Anthony Hopkins: Ethan Powell
* Cuba Gooding Jr.: Theo Caulder
* Donald Sutherland: Ben Hillard
* Maura Tierney: Lynn Powell
* George Dzundza: Dr. John Murray
* John Ashton: Guard Dacks
* John Aylward: Warden Keefer
* Thomas Q. Morris: Pete
* Doug Spinuzza: Nicko
* Paul Bates: Bluto
* Rex Linn: Guardia Alan
* Rod McLachlan: Guardia Anderson
* Kurt Smildsin: Guardia 1
* Jim R. Coleman: Guardia 2
* Tracey Ellis: Annie

## Crítica

* "En principi la idea de la qual parteix la pel·lícula no està malament, però el film té aroma a refregit -El silenci dels anyells pesa molt-. En resum, ni Hopkins se salva"
* "Una còpia de fórmula esgotada"

## Referències

* ↑ «Instint». esadir.cat.
* ↑ Gelder, Lawrence Van «FILM REVIEW; He's Such An Animal, But Not A Lamb» (en anglès). The New York Times, 04-06-1999. ISSN: 0362-4331.
* ↑ Altares, Guillermo «Instint». El País.
* ↑ Marañón, Carlos «Instinto». Cinemanía.
# Malestar

El malestar o malésser és una sensació de no trobar-se bé, de forma no precisa, sovint és el primer signe d'una infecció o altra malaltia. La paraula existeix en llengua francesa des de almenys el segle xii.
El terme també s'utilitza sovint de manera figurativa en altres contextos.

## Causa

El malestar és un símptoma no específic i pot estar present en dolències menors, com ara una emoció (causant desmais, un síncope vasovagal) o la gana (hipoglucèmia lleugera).) fins a trastorns més greus (càncer, ictus, atac de cor, hemorràgia interna, etc.).

## Referències

* ↑ «Malaise: MedlinePlus Medical Encyclopedia». Arxivat de l'original el 2016-09-16.
* ↑ «Well». Arxivat de l'original el 2018-04-24.
* ↑ Sommerfield, Andrew J.; Deary, Ian J.; McAulay, Vincent; Frier, Brian M. «Short-Term, Delayed, and Working Memory Are Impaired During Hypoglycemia in Individuals With Type 1 Diabetes». Diabetes Care, 26, 2, 01-02-2003, pàg. 390–396. Arxivat de l'original el 13 setembre 2016. DOI: 10.2337/diacare.26.2.390. PMID: 12547868.
Viccionari
# Sant Bartomeu de la Baronia de Sant Oïsme

Sant Bartomeu és l'església de la Baronia de Sant Oïsme, dins del municipi de Camarasa, a la comarca de la Noguera. És un monument protegit i inventariat dins el Patrimoni Arquitectònic Català

## Descripció

Sant Bartomeu de la Baronia de Sant Oïsme és l'antiga capella del castell del qual es conserva una magnífica torre circular, molt a prop del temple. Està formada per una sola nau, coberta amb volta de canó, acabada en una capçalera trevolada, amb tres absis semicirculars. En cadascun dels tres absis s'obre una finestra de mig punt i doble esqueixada. L'absis del costat nord ha estat molt modificat al llarg dels segles. Arc triomfal i volta de canó de mig punt. Porta de mig punt al nord. El campanaret quadrat sobre el creuer, amb finestres geminades amb columna i capitell mensuliforme, a les quatre cares, data del segle xii. Els murs són de carreus i la coberta de lloses de pedra del país.

## Notícies històriques

Estava situada amb el castell al centre de la Baronia de Sant Oïsme. Al segle xviii la baronia pertanyia als Gassol, dels quals passà als Sobies i als Boatella.

## Referències

* 1 2 «Sant Bartomeu de la Baronia de Sant Oïsme». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 31 desembre 2015].